tartuNLP/wikipedia-smugri-20251201 huggingface dataset:
Mikko Huoviala

Mikko Huoviala (s. 8. elokuuta 1979 Valkeakoski) on sääksmäkeläinen näyttelijä ja muusikko. 
Hän on työskennellyt Suomen Kesäteatterissa vuodesta 2013. Hänet tunnetaan erityisesti mielipiteitä jakavasta Kylänmiehen roolista joka on häirinnyt lähes 200 000 kesäteatterikävijän elämää keskeyttämällä näytöksen omilla jutuillaan. Kesällä 2024 Huoviala esitti Juice Leskisen roolin Valkeakosken Apianniemen kesäteatterin "Juice-musikaalissa" yhdessä Lauri Mikkolan kanssa. Vuonna 2023 hän esiintyi sivuosassa Sappeen kesäteatterissa Mikko Alatalon elämästä kertovassa musikaalissa "Maalaispoika oon". Olavi Virran elämästä kertovassa näytelmässä hänellä oli Toivo Kärjen rooli.
Huoviala on näytellyt myös Valkeakosken kaupunginteatterissa useissa näytelmissä vuodesta 2000 lähtien. Vuonna 2022 hän esitti "Tukkijoella"-näytelmässä Tolarin roolin.
Huoviala on valkeakoskelaisen suomirockbändin Julma isäntä laulaja ja perustajajäsen. Vuosina 1994-2000 Huoviala lauloi Moraali nimisessä punkrockbändissä joka julkaisi 3 EP -levyä ja oli mukana mm. Sulfiittirock 2 kokoelmalevyllä. Moraali esiintyi neljä kertaa vuonna 1997 myös Virossa. Huoviala on myös säveltänyt Valkeakosken Kaupunginteatterin musiikkinäytelmän "Pyhä yksinkertaisuus" sekä toiminut toisena säveltäjänä näytelmässä "Romeo ja Julia."
Virve Lilja

Virve Lilja (s. 1968 Helsinki) on suomalainen taidegraafikko ja taidemaalari. Esittävää ja abstraktia yhdistävät teokset on toteutettu metalligrafiikan, serigrafian, väritelauksen ja maalauksen keinoin.
Liljan teoksissa on usein tunnistamisen rajalla olevia kuvioita, jotka tuovat moniselitteisyyttä. Liljan käyttää toisinaan lähtökohtana tahroja ja läiskiä, joista alkaa syntyä jotakin.
Monen tyyppiset ja eri menetelmin tehdyt teokset vaihtelevat grafiikan teoksista ja maalauksista installaatioihin.
Tunnistamisen rajaan liittyi myös "Paperitähdet" 2005. Seinänkokoisessa teoksessa oli 200 kontrastisen mustavalkoista 200 suu- ja silmäparia. Vähistä viitteistä huolimatta kuvista tunnisti koko joukon julkisuuden kasvoja.
Lilja opiskeli Kankaanpään taidekoulussa 1988-1992 ja kävi Helsingin kuvataidelukion 1985-1988. Liljan näyttelyitä on ollut Taidekeskus Mältinrannassa, Suomen taidegraafikkojen Galleria G:ssä ja Brondassa.
Hänen teoksiaan on Wihurin säätiön, Helsingin kaupungin taidemuseon, Emman, Amos Andersonin taidemuseon, Albertinan ja Seppo Fräntin kokoelmissa. Vuonna 2005 hän toimi kuraattorina Ljubljanan grafiikan triennaalissa.
Lilja on naimisissa kuvanveistäjä Ilkka Virtasen kanssa.
Ane Dyrkorn

Ane Dyrkorn (s. 1999) on norjalainen suunnistaja. MM-kilpailuissa Dyrkornin paras saavutus on sprinttiviestin MM-pronssi Tanskan MM-kilpailuista 2022. Henkilökohtaisessa sprintissä hän oli saman vuoden MM-kilpailuissa 14:s. EM-kilpailuissa Dyrkornin paras saavutus on sprintin 68:s sija Neuchâtelin EM-kilpailuista 2021. Juniorien MM-Dyrkornin paras saavutus on pitkän matkan 22:s sija. Suunnistuksen maailmancupissa hänen paras saavutuksensa on 11:s sija Boråsin sprintistä vuodelta 2022. Seuratasolla hän edustaa NTNUI:ta.
Ultimate Cup Series

Ultimate Cup Series on autourheilusarja, joka on perustettu vuonna 2019.
Sarjassa ajetaan sekä kestävyysajoja että sprinttikilpailuja. Sarjassa kilpaillaan useissa luokissa muun muassa prototyyppiluokan (LMP3, CN), GT-luokan autoilla sekä yksipaikkaisilla autoilla (Tatuus F3R, Formula Renault 2.0 tai Formula 4).
Sosiaalinen robotti

Sosiaalinen robotti on robotti, joka vuorovaikuttaa ja kommunikoi ihmisten kanssa. Sosiaalisia robotteja voidaan käyttää esimerkiksi opetuksessa, terveydenhuollossa, elämänlaadun parantamisessa, kommunikaatiossa, ja työtehtävissä jotka vaativat kollaboraatiota. 
Sosiaalisen robotin "fyysisyys" luo tutkijoiden mukaan erilaisen vuorovaikutuksen ihmisen kanssa, verrattuna digitaaliseen agenttiin. Ihmisten "inhimillistäminen" sosiaalisia robotteja kohtaan vaikuttaa heidän aistimuksiinsa kyseisistä roboteista.
Sosiaalisia robotteja on käytetty esimerkiksi opetuksessa, hyvintointivalmentajina, ja vanhustenhoidossa.
Skort

Skort (tai shortsihame) ovat shortsit, joissa on päällekkäinen kangaspaneeli, joka on tehty muistuttamaan hameen peittävää etu- ja takapuolta, tai lyhyt hame, jonka alle on piilotettu integroidut shortsit (niitä voidaan kutsua myös urheiluhameiksi).
Kieli.
 Kielellisesti se on lyhenne englanninkielisistä sanoista skirt ja shorts. Skortseja käytetään erityisesti urheilussa, kuten golfissa, jääkiekossa tai ulkoilussa, kuten vaelluksella ja retkeilyssä.
Historia.
Vaikka jotkin housuhame-nimellä myytävät vaatekappaleet muistuttavat lyhyitä housuja, ollakseen skortsit niiden on näytettävä hameilta. Ne eroavat housuista tai shortseista sen perusteella, että niiden leikkaus on alhaalta (päärme) vyötärön kohdalta leveämpi kuin vyötäröltä.
Alun perin "housuhameiksi" kutsutut skortsit kehitettiin, jotta ne antaisivat enemmän vapautta harrastuksiin (kuten urheiluun, puutarhanhoitoon, siivoukseen tai pyöräilyyn) ja antaisivat hameen ulkonäön. Aluksi skortseja ei pidetty sopivina käytettäväksi minkään muun kuin urheilutoiminnan aikana.
Montgomery Ward väitti vuoden 1959 kevät/kesä-kuvastossaan keksineensä vaatteen, jota he kutsuivat skortiksi. Se oli lyhyt veitsenterävä tai harmonikkaan laskostettu hame, jonka alle oli kiinnitetty alushousut. Vuosia myöhemmin termiä käytettiin shortseihin, joiden etupuolella (ja usein myös selässä) oli kangasläppä, joka teki vaatteesta hameen näköisen. Viime vuosina termi skortti on annettu mille tahansa hameelle, johon on kiinnitetty shortsit.
Edeltäjät.
Skortsien alkuperä voi liittyä aikaisempiin vaatekappaleisiin, kuten bloomereihin ja jupe-culotteihin, joiden suosio kasvoi 1800-luvun lopulla ja 1900-luvun alussa huolimatta siitä, että yleinen yleinen yleinen paheksunta kohdistui siihen, että naiset käyttivät housuja. Vuonna 1911 Paul Poiret valmisti useita malleja, jotka olivat yhdistelmä hameista ja housuista, ja ne tulivat tunnetuiksi nimellä jupe-culottes tai haaremihousut. Samoin kuin skortsit, culottesiin liittyy erilaisia tyylejä, jotka voivat näyttäytyä housujen ja hameiden risteytymänä. Skortsit eroavat toisistaan siten, että ne ovat rakenteeltaan shortsit, joiden päälle on laitettu materiaalia, joka saa sen näyttämään hameelta.
Naisten urheilu.
Sortsit ovat suosittuja urheilulajeissa, kuten maahockey, tennis, golf, keilailu ja camogie, ja ne ovat usein osa tyttöjen urheiluasuja.
Ensimmäisen huomionarvoisen hameen kaltaisen vaatteen käytti tennisasuna espanjalainen pelaaja Lilí Álvarez, joka käytti Wimbledon-ottelussaan vuonna 1931 hameen näköiseksi muotoiltuja culottes-housuja.
Portugalin ralli 1993

Portugalin ralli 1993 (viralliselta nimeltään "27. Rallye de Portugal - Vinho do Porto") oli rallin maailmanmestaruussarjan kilpailu kaudella 1993. Kilpailu järjestettiin 3. – 6. maaliskuuta vuonna 1993. Kilpailu oli kauden kolmas ja erikoiskokeiden yhteispituus oli (suunniteltu pituus oli ).
Kilpailun voitti François Delecour, jolle voitto oli ensimmäinen rallin maailmanmestaruussarjassa. Toyota ei ollut mukana kilpailussa.
Jääkiekon I-divisioona 1977–1978

Kaudella 1977–1978 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa.
Sarjataulukko.
Kaksi parasta SM-liigakarsintaan, kaksi heikointa I-divisioonakarsintaan.
Liigakarsinta.
Lukko ja Jokerit säilyttivät liigapaikkansa. 
I-divisioonakarsinta.
Lohen ja HJK:n välinen ottelu jäi pelaamatta. 
Uusintaottelu
Kiekko-67 nousi I-divisioonaan ja HJK putosi II-divisioonaan. KooKoo säilytti I-divisioonapaikkansa.
Sigurd Lillandt

Ernst Sigurd Lillandt (27. heinäkuuta 1914 Tiukka – 14. huhtikuuta 2011 Espoo) oli suomalainen metsänhoitaja ja järjestöjohtaja, joka sai metsäneuvoksen arvonimen. 
Henkilöhistoria.
Lillandtin vanhemmat olivat maanviljelijä Karl Johan Lillandt ja Emilia Thomasfolk ja puoliso vuodesta 1941 Toini Tellervo Väisänen. Metsäneuvos, yritys- ja järjestöjohtaja Martin Lillandt on heidän poikansa. Sigurd Lillandt tuli ylioppilaaksi Svenska samskolan i Kristinestadista 1938 ja valmistui metsänhoitajaksi Helsingin yliopistosta 1941, metsänhoidollisen virkatutkinnon hän suoritti 1945 ja kasvatustieteen yliopistollisen arvosanan Åbo Akademissa 1957. Lillandt oli Centralsskogssällskapet Föreningen för Skogskultur -keskusjärjestön Vaasan metsänparannuspiirin apulaismetsänhoitaja 1941–1946, Andelslaget Skogenin hankintapäällikkö 1946–1950, Helsingin metsänhoitolautakunnan piirimetsänhoitaja 1950–1954, Centralsskogssällskapet Skogskulturin Pohjanmaan metsänparannuspiirin metsänhoitaja ja vuodesta 1965 päämetsänhoitaja 1954–1965, Centralsskogssällskapet Skogskulturin toimitusjohtaja 1966–1968 ja Centralskogsnämnden Skogskulturin johtaja 1968–1978. Hän oli myös "Skogsbruket"-aikakauslehden päätoimittaja 1966–1978 ja hänellä oli useita asiantuntija- ja luottamustehtäviä. Metsäneuvoksen arvonimen Lillandt sai 1973. Nuoruudessaan suunnistusta harrastanut Lillandt oli Idrottsföreningen Femmanin puheenjohtaja 1955–1962, minkä lisäksi hänellä oli sekä kotimaisia että kansainvälisiä suunnistuksen järjestötehtäviä.
Jääkiekon I-divisioona 1978–1979

Kaudella 1978–1979 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa.
Sarjataulukko.
Kaksi parasta SM-liigakarsintaan, kaksi heikointa I-divisioonakarsintaan.
Liigakarsinta.
Kärpät ja KooVee säilyttivät liigapaikkansa. 
I-divisioonakarsinta.
Sport ja Jukurit säilyivät I-divisioonassa.
Gripsholm

Gripsholm tarkoittaa muun muassa seuraavia:
Margarete Bonnevie

Margarete Ottilie Bonnevie (o.s. Skattebøl; 13. joulukuuta 1884 Nes – 28. maaliskuuta 1970 Oslo) oli norjalainen kirjailija ja naisasianainen. Hän toimi Norjan naisasialiiton puheenjohtajana 1936–1946. Hän piti erityisen tärkeänä naisten oikeutta työssäkäyntiin sekä samaa palkkaa samasta työstä sukupuolesta riippumatta.
Elämä ja ura.
Bonnevie oli koulutukseltaan ranskan kielen kääntäjä. Hän työskenteli Norsk Hydron palveluksessa Ranskassa 1908–1913, minkä jälkeen hän muutti takaisin Norjaan ja avioitui asianajaja Thomas Bonnevien kanssa. He saivat kaksi lasta. Oslossa Kristine Bonnevie johti naisten lukupiiriä ja seurasi yhteiskunnallisia asioita. Kun Oslon kaupunki päätti vuonna 1928 olla palkkaamatta konttoritöihin naimisissa olevia naisia sillä perusteella, että nämä saivat elatuksen aviomiehiltään, Bonnevie arvosteli päätöstä "Dagbladet"-lehteen kirjoittamassaan mielipidekirjoituksessa.
Vuonna 1932 Bonnevie julkaisi kirjan "Ekteskap og arbeide", jossa hän John Stuart Millin ja Harriet Taylorin ajatuksiin viitaten julisti, että naiset eivät ole luonnostaan vähempään kykeneviä kuin miehet, vaan yhteiskunta ei anna heidän kehittyä vapaasti. Kirjassa esitetyt vaatimukset muun muassa äitiysvapaasta, puolipäivätöistä ja julkisesta päivähoidosta sekä abortin sallimisesta herättivät paljon keskustelua myös muissa Pohjoismaissa. Bonnevie julkaisi toisen kirjansa "Familiekrisen og botemidler mot den" vuonna 1936. Siinä hän arvosteli sekä natsien että sosialistien suhtautumista naisiin.
Bonnevie valittiin vuonna 1936 Norjan naisasialiiton puheenjohtajaksi, ja hänen onnistui muutamassa vuodessa nelinkertaistaa järjestön jäsenmäärä. Naisasialiitto liittyi vuonna 1937 kansainväliseen International Alliance of Women -yhteistyöjärjestöön, jota kautta norjalaiset naisliikkeen aktivistit pääsivät tutustumaan aatetovereihinsa muissa maissa. Bonnevie valittiin IAW:n hallitukseen 1939, mutta toinen maailmansota ja Norjan miehitys keskeyttivät hänen osallistumisensa seuraavana vuonna. Natsit hävittivät miehityksen aikana Naisasialiiton arkistoja, ja useita jäseniä joutui vanki- tai keskitysleireille. Kokonaan toimintaa ei kuitenkaan kielletty.
Vuonna 1945 Naisasialiitto saattoi jälleen jatkaa toimintaansa vapaasti. Jäsenmäärä kasvoi, ja mukaan liittyi uusia paikallisjärjestöjä. Bonnevien kausi puheenjohtajana päättyi 1946, mutta hän jatkoi aktiivista osallistumista yhteiskunnalliseen keskusteluun loppuelämänsä ajan ja julkaisi useita kirjoja. Hän kuoli vuonna 1970 ja testamenttasi kirjakokoelmansa Oslon yliopiston kirjastolle.
Perhe ja sukulaiset.
Bonnevie avioitui asianajaja Thomas Bonnevien kanssa vuonna 1913, ja he saivat kaksi lasta. Professori Kristine Bonnevie oli Margarete Bonnevien käly.
Fenyylipiperatsiini

1-Fenyylipiperatsiini on yksinkertainen kemiallinen yhdiste, jossa on piperatsiinirenkaaseen sitoutunut fenyyliryhmä. 
1-Fenyylipiperatsiini on myrkyllistä: sen oraalinen LD50 rotilla on 210 mg/kg.
Oikukas tuuli

Oikukas tuuli on vuonna 1970 julkaistu runokokoelma, joka sisältää valikoiman japanilaista tanka-runoutta. Kokoelman runot on suomentanut Tuomas Anhava. 
Pertti Lassila arvioi runokokoelman vuonna 2007 erääksi sodanjälkeisen ajan merkittävimmistä runosuomennoksista.
Kokoelma sisältyy myös Anhavan kolmen suomennosteoksen yhteisniteeseen "Kevään kukat, syksyn kuu".
Pakistanin maantiede

Pakistanin maantiede kertoo Pakistanin maantieteeseen liittyvistä asioista. Pakistan sijaitsee Aasiassa Afganistanin ja Intian välissä. 
Pinnanmuodot ja vesistöt.
Pakistanissa virtaavia jokia ovat Indus ja osa sen sivujoista. Jokilaaksoissa on maanviljelylle soveltuvaa maata. Jokilaaksot ulottuvat Karakorumin vuoriston lähiseudulta Arabianmerelle, ja niiden seudulta avautuu laajoja tasankoja. Pakistanin alueeseen kuuluu osia Karakorumin, Hindukušin ja Himalajan vuorijonoista. Pakistanin ja Kiinan rajalla on maailman toiseksi korkein vuori, 8 608 metriä korkea Godwin-Austen, joka tunnetaan myös nimellä K2. Indusjoen laaksoa lähellä on Himalajan länsiosassa vuori nimeltä Nanga Parbat. Indusjoki saa alkunsa Tiibetistä, ja se muuttaa suuntaansa Nanga Parbatin yhteydessä olevan massiivin luona kohti etelää Punjabin tasangoille. Himalajalta alkunsa saavia, Punjabissa Indukseen yhtyviä sivujokia ovat Jhelum, Beas, Chenab, Ravi ja Sutlej.
Lähellä Afganistanin rajaa sijaitsevia laaksoja ovat Peshawar, Bannu ja Koharat. Maan luoteisosassa sijaitsevat Salt Range -vuoristo ja Potwarin ylänkö. Afganistanin ja Iranin alueella oleva Baluchistanin ylänkö jatkuu hieman Pakistanin puolelle. Tämä alue on Pakistanin kuivinta ja karuinta aluetta. Alueelta koilliseen on Sulaimanin vuoristo.
Ilmasto.
Induksen laakson alankomailla vallitsee subtrooppinen ilmasto. Alueella kesämonsuunikausi alkaa kesäkuun lopulla ja päättyy syyskuun alussa. Talvimonsuunin aikana vuoristojen lähiseudulla sataa vielä enemmän. Vuoriston yläosassa vallitsee mannerilmasto, ja siellä lämpötila on talvisin pakkasella.
Sulaimanin vuoret suojaavat Intian valtamereltä tulevilta tuulilta.
Luonto.
Pakistanin kasvillisuusvyöhykkeet vaihtelevat subtrooppisista ja trooppisista autiomaista ja aroista vuoristojen yläosien metsiin ja alppiniittyihin. Baluchistanin alueella on enimmäkseen ruoho- ja pensasaroa. Induksen jokilaaksossa olevalla Karachin seudulla on mangrovekasvillisuutta. Vuoriston metsäalueella esiintyviä puita ovat silkkiäispuut, banianpuut ja eukalyptuspuut.
Bo Welch

Robert W. ”Bo” Welch III (s. 30. marraskuuta 1951 Yardley, Pennsylvania) on yhdysvaltalainen lavastaja ja ohjaaja. Hän on ollut neljästi ehdolla parhaan lavastuksen Oscarin saajaksi.
Varhainen elämä.
Robert ”Bo” Welch syntyi palomiehen ja kassamyyjän lapseksi Yardleyssa Pennsylvaniassa 30. marraskuuta vuonna 1951. Hän opiskeli arkkitehtuuria Arizonan yliopistossa, ja valmistuttuaan vuonna 1973 hän työskenteli arkkitehtina vuoteen 1977 asti, kunnes hän arkkitehdin urapolkuun kyllästyneenä ja pettyneenä päätti vaihtaa alaa. Hän vastasi Universal Studiosin lehti-ilmoitukseen, jossa haettiin lavastajia.
Ura.
Welchin ensimmäinen elokuva oli "Head Over Heels" (1979). Hän oli ehdolla ensimmäisen kerran parhaan lavastuksen Oscarin saajaksi elokuvasta "Häivähdys purppuraa" (1985) J. Michael Rivan ja Linda DeScennan kanssa. Hän teki yhteistyötä Tim Burtonin kanssa 1980- ja 1990-luvuilla, jolloin hän oli lavastajana kolmessa Burtonin ohjaamassa elokuvassa: "Beetlejuice" (1988), "Saksikäsi Edward" (1990) ja "Batman – paluu" (1992). Elokuvasta "Saksikäsi Edward" Welch palkittiin parhaan lavastuksen Baftalla.
Kolmena peräkkäisenä vuonna 1990-luvulla Welch ja hänen kollegansa Cheryl Carasik olivat ehdolla parhaan lavastuksen Oscarin saajaksi elokuvista "Pikku prinsessa" (1995), "Lainahöyhenissä" (1996) ja "Men in Black – miehet mustissa" (1997). "Men in Blackin" ohjaaja Barry Sonnenfeld kehotti Welchiä kokeilemaan ohjaamista; Welch sittemmin ohjasi televisiosarjojen "Secret Agent Man" (2000) ja "Superpunkki" (2001) jaksoja, ja hänen ensimmäinen elokuvaohjauksensa oli "Katti" (2003). 2000- ja 2010-luvuilla hän lavasti "Men in Black" -elokuvan jatko-osat "Men in Black II – miehet mustissa II" (2002) ja "Men in Black III – miehet mustissa III" (2012) sekä Marvel-elokuvan "Thor" (2011).
Welch lavasti ja ohjasi Netflix-sarjan "Surkeiden sattumusten sarja" jaksoja vuosina 2017–2019. Sarjasta hän oli ehdolla parhaan ohjauksen Directors Guild of America -palkinnon ja parhaan lavastuksen Primetime Emmyn saajaksi. Hän sai toisen Primetime Emmy -ehdokkuutensa parhaasta lavastuksesta televisiosarjassa "Schmigadoon!" (2021–) vuonna 2022.
Yksityiselämä.
Welch tapasi näyttelijä Catherine O’Haran elokuvan "Beetlejuice" kuvauksissa vuonna 1988. He menivät naimisiin vuonna 1992, ja heillä on kaksi poikaa (s. 1994 ja 1997).
Sira Moksi

Sıra Moksi (1971, Jämsä) on suomalainen muusikko ja kuvataiteilija. Koulutukseltaan Moksi on artesaani, nuoriso-ohjaaja ja seksuaalineuvoja. Moksin piirrokset ovat usein poliittisesti kantaaottavia. Hän on julkaissut piirroksistaan kaksi kokoelmaa: "Köyhien sota" ja "Köyhien puutarha". Moksi on toiminut vuodesta 2001 Tiedonantaja-lehden poliittisena pilapiirtäjänä. 
Moksi on keikkaillut useiden kokoonpanojen kanssa. Hänen yhtyeitään ovat olleet Lady Kojak Rewind, Mama &amp; The Brakemen, sekä Lady Fly &amp; The Anglers. Hän on ollut laulajana Timo Nykyrin Ukuleleorkesterissa, jämsäläisessä The Blues Machine -yhtyeessä ja Men In Black -yhtyeessä. Moksi on julkaissut kaksi soololevyä. Vuonna 2009 julkaistun cover-biisejä sisältäneen "Moneksi" -levyn ja vuonna 2013 "Keltaisen talon lauluja" -levyn.
Julkaisut.
Levyt
Saudi-Arabian maantiede

Saudi-Arabian maantiede kertoo Saudi-Arabian maantieteestä. Saudi-Arabia sijaitsee Arabian niemimaalla, ja se ulottuu Punaiseltamereltä Persianlahdelle. Sen pohjoispuolella ovat Jordania, Irak ja Kuwait, eteläpuolella ovat Jemen ja Oman ja itäpuolella Yhdistyneet arabiemiirikunnat. 
Saudi-Arabiaan kuuluu suurin osa Arabian niemimaasta, erityisesti sisämaan hiekka-aavikot, joista täysin autio Rub’ al-Khali on suurin. Maan pinta-ala on yli kaksi miljoonaa neliökilometriä, mutta väkiluku vain 26 miljoonaa. Vain 1,7 prosenttia maan alasta on viljelykelpoista, ja väestö on keskittynyt rannikkoalueille sekä keitaille. Rantaviivaa Saudi-Arabialla on 2 640 kilometriä. Enimmäkseen autiomaasta koostuvassa kuivassa Saudi-Arabiassa sateet ovat epäsäännöllisiä ja niukkoja. Lämpötilaeroja esiintyy vuodenajasta ja alueesta riippuen.
Lähellä Punaisenmeren rannikkoa on vuoristoa. Maan lounaisosassa on maan korkein vuori Jabal Sawda ja aivan Punaisenmeren rannikolla on Tihaman tasanko.
Saudi-Arabiaan kuuluu myös lähes 1300 saarta, joista 1150 sijaitsee Punaisellamerellä ja 135 Persianlahdella. Koralliriutasta muodostuneet Farasan-saaret sijaitsevat maan kaakkoisrannikolla, ja niitä on 170 kappaletta.
Saudi-Arabian ilmasto on hyvin kuiva, ja vain merenrannikkoalueilla ilmasto on jotakuinkin kostea. Sisämaassa saattaa olla sateetonta kymmenenkin vuotta. Suurin osa maan pinta-alasta on aavikkoa. Maan eteläosassa on Jemenin puolelle jatkuva, Arabian niemimaan laajin aavikko, Rub al Khalin hiekka-aavikko. Maan keskiosassa on Najin aavikko, missä on kallioista ja kivistä maastoa. Siellä on kivilaakioita, joissa on porrasmaisia sedimenttikerrostumia. Kivilaakioiden välissä on kuivia laaksoja, joissa vettä vertaa vain joinakin vuosina. Muita aavikkoalueita ovat Najista itään sijaitseva Ad Dahnan aavikko ja maan pohjois-osasta Syyriaan saakka ulottuva An Nafudin hiekka-aavikko, jossa oleva hiekka on punaruskeaa.
Matt Cornett

Matt Cornett (s. 6. lokakuuta 1998 Rogers, Arkansas) on yhdysvaltalainen näyttelijä. Hän näyttelee E.J. Caswell Disney+ -sarjassa "", ja on yksi Disney Channel -elokuvan "Zombies 3" päähenkilöistä.
Hän on Art ja Rhonda Cornettin ja hänen vanhemman veljensä ja sisarensa nuorin poika, ennen kuin muutti Los Angelesiin vuonna 2012 harjoittamaan näyttelemistä.
Tinaoktoaatti

Tinaoktoaatti (C8H15O2)2Sn) eli tina-2-etyyliheksanoaatti on tina- ja oktoaatti-ionien muodostama ioniyhdiste. Yhdistettä käytetään katalyyttinä polymeerien valmistuksessa.
Ominaisuudet, valmistus ja käyttö.
Huoneenlämpötilassa tinaoktoaatti on väritöntä tai hieman kellertävää nestettä. Yhdiste ei liukene veteen ja hydrolysoituu happojen tai emästen vaikutuksesta. Tinaoktoaatti liukenee moniin orgaanisiin liuottimiin, esimerkiksi hiilivetyihin.
Tinaoktoaattia valmistetaan tinaoksidin tai -kloridin ja 2-etyyliheksaanihapon reaktiolla.
SnO + 2 C8H16O2 → C8H15O2)2Sn + H2O
Tinaoktoaattia käytetään katalyyttinä polyuretaanivaahtojen, -liimojen ja -pinnoitteiden, polylaktidin, kaprolaktonista tuotettavan polykaprolaktonin ja silikonien valmistamisessa. Yhdistettä käytetään myös silikoniöljyjen stabilisaattorina.
Elina Aalto

Elina Aalto (s. 1976) on suomalainen muotoilija ja sisustusarkkitehti. Hän on suunnitellut muun muassa Iittala-brändille useita palkittuja tuotteita, perustanut sekä kymmenvuotisen Fiasko-designprojektin että designtuotteisiin keskittyvän studion Aalto+Aalto yhdessä muotoilija Klaus Aallon kanssa, ja on yksi kansainvälisen Imu Designin perustajajäsenistä. Aalto opettaa säännöllisesti Aalto-yliopistossa, ja hän on ollut töissä myös muotoiluun keskittyvässä lehdessä "Muoto". 
Aalto valmistui vuonna 2000 Taideteollisesta korkeakoulusta. Hänen teoksiaan on esillä muun muassa Helsingin Designmuseossa, Vantaan kaupunginmuseossa, Suomen lähetystössä Moskovassa sekä Quebecissä. 
Aalto on naimisissa muotoilija Klaus Aallon kanssa, ja heillä on kolme lasta.
Františka Plamínková

Františka Plamínková (5. helmikuuta 1875 Praha, Itävalta-Unkari – 30. kesäkuuta 1942 Praha, Böömin ja Määrin protektoraatti, Natsi-Saksa) oli tšekkiläinen poliitikko sekä merkittävä naisasialiikkeen organisoija. Plamínková toimi senaattorina vuosina 1925–1939. Gestapo teloitti hänet vuonna 1942. 
Elämä.
Plamínková syntyi keskiluokkaiseen perheeseen Itävaltaan kuuluneessa Prahassa. Hän kouluttautui opettajattareksi, minkä kautta hän sai kontakteja tšekkiläisiin naisasailiikkeisiin. Plamínková oli mukana perustamassa Tšekin Naisten kansallisneuvostoa, joka toimi maan liberaalien naisasiaorganisaatioiden kattojärjestönä. Plamínková valittiin sen puheenjohtajaksi vuonna 1923. Plamínková oli aktiivinen myös kansainvälisessä naisasialiikkeessä ja hänet valittiin muun muassa Kansainvälisen naisten neuvoston ("International Council of Women") varapuheenjohtajaksi. 
Senaattorina.
Vuonna 1918 Plamínková liittyi Václav Klofáčin johtamaan Tšekin kansallissosialistipuolueeseen ja jätti lopullisesti opettajan ammattinsa. Vuonna 1925 hänet valittiin Tšekkoslovakian senaattiin, jossa hän pysyi aina vuoteen 1939 saakka. 
Pidätys ja teloitus.
Pian sen jälkeen kun natsi-Saksa oli valloittanut Böömin, Gestapo vangitsi Pláminkován kuulusteltavaksi. Vapauduttuaan hän koetti jatkaa Naisten kansallisneuvoston toimintaa, mutta miehityshallinto teki tämän käytännössä mahdottomaksi.
Reinhard Heydrichin salamurhan jälkeisten sortotoimien myötä Plamínková vangittiin uudelleen 11. kesäkuuta 1942. Hänet teloitettiin Prahan pohjoisosassa sijainneella ampumaradalla 30. kesäkuuta.
Yksityiselämä.
Plamínkován aikaan naisopettajan selibaatti oli laissa säädetty velvoite, eli he eivät saaneet mennä naimisiin. Plamínková pysyikin naimattomana koko elämänsä ajan, ja pitkälti hänen toimintansa ansiosta velvoite kumottiin Tšekkoslovakiassa vuonna 1919.
Rebecca Troupp

Rebecca Troupp (13. lokakuuta 1967 Lontoo – 18. heinäkuuta 2001 Helsinki) oli suomalainen näyttelijä.
Teatterin puolella Troupp näytteli muun muassa Suomen kansallisteatterissa ja Lilla Teaternissa, joiden lisäksi hän näytteli myös elokuvissa ja televisiosarjoissa. Teatterikorkeakoulussa Trouppin mentorina toiminut Asko Sarkola kertoi elämäkerrassaan Trouppin olleen ehdolla Amon Göthin taloudenhoitajan rooliin elokuvassa "Schindlerin lista". Sarkolan kannustuksesta huolimatta hän kieltäytyi roolista, vedoten taloudellisen riskin pelkoon.
Troupp avioitui toimittaja Peter Nymanin kanssa marraskuussa 2000. Avioliitto päättyi kahdeksan kuukautta myöhemmin Trouppin menehdyttyä syöpään 33-vuotiaana.
Mary Ruefle

Mary Ruefle (s. 1952 Pennsylvania, Yhdysvallat) on yhdysvaltalainen runoilija.
Ruefle asui lapsena isänsä armeijauran vuoksi eri puolilla Yhdysvaltoja ja Euroopassa. Kotipaikka on nykyisin Vermontissa. Hän opiskeli kirjallisuutta ja valmistui 1974. Esikoisteos "Memling's Veil" ilmestyi 1982, Pulitzer-ehdokkaana ollut "Dunce" 2019.
Kristine Stavås Skistad

Kristine Stavås Skistad (s. 8. helmikuuta 1999) on norjalainen maastohiihtäjä, joka edustaa seuratasolla Konnerud IL:ää.
Skistad voitti nuorten maailmanmestaruuden perinteisen hiihtotavan sprintissä ja 4 × 3,3 kilometrin viestissä 2019 sekä saavutti hopeaa vapaan hiihtotavan sprintissä 2018. Aikuisten MM-kilpailuissa hän on saavuttanut hopeaa vapaan hiihtotavan sprintissä Trondheimissa 2025 sekä sijoittunut vapaan hiihtotavan sprintissä 11:nneksi Seefeldissä 2019 ja perinteisen hiihtotavan sprintissä viidenneksi Planicassa 2023.
Skistad kilpaili maailmancupissa ensimmäisen kerran Drammenin sprintissä maaliskuussa 2018. Ensimmäiset maailmancupin pisteensä hän sai oltuaan viides Lillehammerin vapaan hiihtotavan sprintissä saman vuoden marraskuussa. Ensimmäisen palkintosijansa, ja samalla voittonsa, hän saavutti Les Rousses'n perinteisen hiihtotavan sprintissä tammikuussa 2023. Hän voitti samalla kaudella perinteisen hiihtotavan sprintit Drammenissa ja Lahdessa sekä vapaan sprintit Falunissa ja Tallinnassa. Kaudella 2023–2024 hän voitti vapaan hiihtotavan sprintit Trondheimissa, Canmoressa ja Lahdessa sekä perinteisen sprintit Drammenissa ja Falunissa. Lisäksi hän sijoittui kolme kertaa toiseksi ja kolme kertaa kolmanneksi. Sprintticupin kokonaispisteissä hän oli toinen. Kaudella 2024–2025 hän voitti Les Roussesin perinteisen hiihtotavan sprintin. Hän sijoittui toiseksi Engadinin vapaan hiihtotavan sprintissä. Hän sijoittui kolmanneksi Falunin perinteisen hiihtotavan sprintissä ja toiseksi Lahden vapaan sprintissä. Kaudella 2025–2026 hän voitti Rukan perinteisen hiihtotavan sprintin.
Tulokset.
"Päivitetty 7. huhtikuuta 2023."
Mathilde Myhrvold

Mathilde Myhrvold (s. 16. heinäkuuta 1998) on norjalainen maastohiihtäjä, joka edustaa seuratasolla Vind IL:ää. Myhrvold kilpaili maailmancupissa ensimmäisen kerran Drammenin sprintissä maaliskuussa 2019. Uransa aikana hän on ollut kolme kertaa palkintokorokkeella maailmancupissa.
Arvokilpailuissa Myhrvold on sijoittunut parhaimmillaan 13:nneksi Trondheimin MM-kilpailujen 2025 vapaan hiihtotavan sprintissä.
Tulokset.
"Päivitetty 24. maaliskuuta 2025."
Pihlajanmarja

Pihlajanmarja on jonkin pihlajalajin ("Sorbus") syötäväksi kelpaava pohjusmarja; yleensä pihlajanmarjoista puhuttaessa tarkoitetaan kotipihlajan ("Sorbus aucuparia") marjoja. Kotipihlajassa marjat kypsyvät elo- syyskuussa ja marjojen määrä puuta kohti vaihtelee kymmenistä kiloista noin kahteen sataan kiloon. Vanhat pihlajat tekevät enemmän marjoja kuin nuoret puut ja parhaimmassa sadontuottamisiässä pihlajat ovat kahden tai useamman kymmenen vuoden iässä.
Pihlajanmarjat sisältävät paljon kuitua ja yhtä paljon C-vitamiinia kuin lakka. Pihlajanmarjoissa on myös flavonoleja fenolihappoja ja useita fenoleja, joita ovat antosyaanit ja proantosyanidiinit. Pihlajanmarjojen karvas maku johtuu niiden sisältämistä parkkiaineista ja sorbiinihaposta. Tämä kasvas maku vähenee sen jälkeen, kun on ollut yöpakkasia. Kotipihlajasta on kehitetty lajikeryhmä, jonka marjat sisältävät vähemmän karvaanmakuisia aineita ja ovat makeampia, joka on makeapihlaja.
Pihlajanmarjat sopivat hyytelöihin, hilloihin, jälkiruokiin ja mehuihin. Niiden makua voidaan pehmentää sekoittamalla niitä makeiden marjojen tai hedelmien kanssa. Pihlajanmarjoja voidaan säilöä myös pakastamalla ja kuivaamalla. Pakastetut pihlajanmarjat voidaan ryöpätä.
Pihlajanmarjoja voidaan käyttää myös kotitekoisiin kauneudenhoitoaineisiin. Niitä voidaan käyttää voiteen, kasvoveden tai kuorinta-aineen valmistukseen.
Muista pihlajalajeista myös nykyisin lumipihlajien sukuun luetun suomenpihlajan ("Hedlundia hybrida") marjat sopivat mehustukseen.
Sophia Laukli

Sophia Laukli (s. 8. kesäkuuta 2000) on yhdysvaltalainen maastohiihtäjä, joka edustaa Utahin yliopiston hiihtojoukkuetta. 
Laukli saavutti nuorten MM-kilpailuissa hopeaa viestissä 2020. Alle 23-vuotiaiden MM-kilpailuissa hän oli 10 kilometrin vapaan hiihtotavan kilpailussa viides 2021 ja 2023. Pekingin olympialaisissa 2022 hän sijoittui 30 kilometrin vapaan hiihtotavan yhteislähtökilpailussa 15:nneksi.
Laukli kilpaili maailmancupissa ensimmäisen kerran Lahden yhdistelmähiihdossa tammikuussa 2021. Kymmenen parhaan joukkoon hän sijoittui ensimmäisen kerran oltuaan tammikuussa 2022 viides Tour de Skin päätösetapilla, 10 kilometrin vapaan hiihtotavan yhteislähtökilpailussa Val di Fiemmessä. Ensimmäisen palkintokorokepaikkansa hän saavutti oltuaan vuotta myöhemmin vastaavalla etapilla kolmas ja ensimmäisen voittonsa niin ikään Tour de Skin päätösetapilla 2024.
Tulokset.
"Päivitetty 7. huhtikuuta 2023."
Katri Kovasiipi

Katri Kovasiipi on suomalainen kriitikko, kulttuuritoimittaja ja päätoimittaja. 
Hän on kirjoittanut kuvataidekritiikkiä suomalaisiin lehtiin jo lähes kaksikymmentä vuotta, ja toiminut päätoimittajana ensin "Niveltieto"-lehdellä vuodesta vuodesta 2008 alkaen, ja vuodesta 2021 eteenpäin Kovasiipi on ollut Karjalan sivistysseuran päätoimittaja.
Kovasiipi opiskeli suomen kieltä ja kirjallisuutta Joensuun yliopistossa, ja valmistui Tampereen yliopistosta kirjallisuuden, kielitieteiden, journalismin ja opetuksen aloilta vuonna 1995. Hän on tehnyt kulttuuritoimittajan ja taidekriitikon työtä "Aamulehdessä" vuodesta 2007 alkaen, sekä Kulttuuritoimitus.fi-sivustolla vuodesta 2019 alkaen.
Turkin parlamenttivaalit 2007

Turkissa järjestettiin ennenaikaiset parlamenttivaalit 22.7.2007. Ennenaikaisiin vaaleihin päädyttiin, kun perustuslakituomioistuin mitätöi presidentinvaalien tuloksen. Oikeus ja kehitys -puolue (AKP) oli jättänyt parlamenttialoitteen ennenaikaisten vaalien järjestämisestä 24.6.2007.
Vaalitulos.
Vaalit voitti AKP, joka sai 46,7 % äänistä. Muut 10 prosentin äänikynnyksen ylittäneet puolueet olivat Tasavaltalainen kansanpuolue (CHP), joka sai 20,9 % äänistä, ja Kansallismielinen toimintapuolue (MHP), joka sai 14,3 % äänistä. Sitoutumattomat ehdokkaat saivat parlamentista 26 paikkaa, joista 22 meni sittemmin Demokraattiselle yhteiskuntapuolueelle (DTP).
Sanni Ahola

Sanni Ahola (3. kesäkuuta 2000 Helsinki) on suomalainen jääkiekkomaalivahti. Hän pelaa St. Cloudissa sijaitsevassa St Cloudin osavaltionyliopistossa kaudesta 2020–21 lähtien. Hän on pelannut St. Cloud State University Huskiesissa 65 ottelua torjuntaprosentilla 91,7 % ja 2,73 päästettyä maalia ottelua kohden keskiarvolla. Ennen siirtymistä Yhdysvaltoihin Ahola pelasi HIFKissa kaikkiaan 14 Naisten liigan runkosarjaottelua torjuntaprosentilla 90,3 ja kolme pudotuspeliottelua torjuntaprosentilla 92,2. 
Ahola on pelannut Suomen maajoukkueessa yhteensä 18 ottelua (tilanne 23. huhtikuuta 2024). Ensimmäisen ottelunsa hän pelasi joulukuussa 2022. Hänet valittiin MM-kilpailuihin 2023, missä hän pelasi kolme ottelua. Sekä hänen torjuntaprosenttinsa (95,7) että päästettyjen maalien keskiarvo (0,67) olivat turnauksen parhaat. Hän kuului Suomen pronssijoukkueeseen MM-kilpailuissa 2024 pelaten kuusi ottelua torjuntaprosentilla 91,4. Hän saavutti MM-pronssia myös vuonna 2025. Alle 18-vuotiaiden MM-kilpailuissa hän pelasi kahtena vuonna kaikkiaan kuusi ottelua.
Beatrice Tinsley

Beatrice Tinsley (1941 – 1981) oli brittiläissyntyinen, Uudessa-Seelannissa kasvanut ja Yhdysvalloissa uransa tehnyt tähtitieteilijä, joka vaikutti merkittävästi siihen, mitä maailmankaikkeuden koosta ja synnystä tiedetään. Häntä on kutsuttu "kosmoksen kuningattareksi".
Tinsley syntyi Chesterissä vuonna 1941. Sodan jälkeen perhe muutti Uuteen-Seelantiin. Tinsley opiskeli Canterburyn yliopistossa, valmistui fysiikasta vuonna 1961 ja meni samana vuonna naimisiin. Aviomiehen työ vei pariskunnan Yhdysvaltoihin, missä Beatrice Tinsley teki väitöskirjansa Texasin yliopistossa.
Tinsley tutki galaksien kehitystä, mikä lisäsi tietoa myös maailmankaikkeuden koosta ja synnystä.
Tinsley siirtyi Texasista vuodeksi Kalifornian yliopiston Lickin observatorioon ja sieltä Yalen yliopistoon, missä sai professorin viran vuonna 1978.
Tinsley kuoli syöpään vuonna 1981. Lyhyen uransa aikana hän ehti julkaista yli sata tieteellistä artikkelia.
Castelnuovo Nigra

Castelnuovo Nigra () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 403 asukasta.
Exilles

Exilles () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 241 asukasta.
Nicole-Reine Lepaute

Nicole-Reine Lepaute (5. tammikuuta 1723 – 6. joulukuuta 1788) oli ranskalainen tähtitieteilijä ja matemaatikko. Hän avusti Alexis Clairaut’ta, joka laski Jupiterin ja Saturnuksen vaikutuksen Halleyn komeettaan ja ennusti tarkkaan, koska se palaa maapallon lähelle. Lepaute laski vuoden 1764 auringonpimennyksen tarkan tapahtumisajan Euroopan eri osissa ja osallistui tähtitieteellisen almanakan laskentaan.
Nicole-Reine Etable de Labrière syntyi Luxembourgin palatsissa, missä hänen isänsä oli töissä hovissa. Hän meni naimisiin kuninkaallisen kellosepän Jean-Andre Lepauten kanssa ja auttoi tätä laskemalla astronomisten kellojen heilurien taajuuksia. He tutustuivat tähtitieteen harrastajaan Jérôme Lalandeen, joka halusi ennustaa tarkemmin Halleyn komeetan paluun. Hän sai tarvittavat yhtälöt Alexis Clairaut’lta, mutta niiden ratkaisemiseksi piti laskea aste kerrallaan komeetan etäisyys Jupiterista ja Saturnuksesta 150 vuoden aikana. Lepaute ja Lalande tekivät tätä laskentaa kuukausien ajan aamusta iltaan. He ennustivat komeetan olevan lähimpänä aurinkoa huhtikuussa 1759. Laskelmat valmistuivat juuri ennen kuin komeetta nähtiin jälleen joulukuussa 1758.
Krista Parkkonen

Krista Parkkonen (25. kesäkuuta 2002 Lappeenranta) on suomalainen jääkiekkoilija. Hänen pelipaikkansa on puolustaja. Parkkonen on pelannut kaudesta 2022–23 alkaen Vermontin yliopiston joukkueessa Vermont Catamountsissa. Kahdella ensimmäisellä kaudellaan hän on pelannut Vermontissa kaikkiaan 62 ottelua, joissa hän on tehnyt viisi maalia ja antanut 19 maalisyöttöä. Ennen siirtymistään Vermontiin Parkkonen edusti junioritasolla SaiPaa pelaten myös yhden ottelun Suomi-sarjaa edustusjoukkueen kanssa. Kaudeksi 2019–20 hän siirtyi HIFKiin, jossa hän pelasi Naisten Liigassa kolmen kauden aikana 61 runkosarjaottelua, joissa hän teki 13 maalia ja antoi 28 maalisyöttöä. Pudotuspeleissä hän pelasi 20 ottelua tehopistein 2+9=11 ja alemmassa loppusarjassa kahdeksan ottelua, joissa teki yhden ja syötti seitsemän maalia. Hänet valittiin liigan kauden tulokkaaksi 2019–2020 ja hän saavutti hopeaa kaudella 2021–2022 ja pronssia kaudella 2020–2021..
Parkkonen pelasi alle 18-vuotiaiden MM-kilpailuissa 22 ottelua, joissa hän sekä teki että syötti yhden maalin vuosina 2017–2020 sekä saavutti pronssia vuonna 2019. Hän debytoi Suomen maajoukkueessa joulukuussa 2021. Hän on pelannut maajoukkueessa yhteensä 62 ottelua, joissa on tehnyt kolme maalia ja saanut 13 syöttöpistettä (tilanne kauden 2023–2024 jälkeen). Parkkonen on pelannut vuosien 2022, 2023, 2024 ja 2025 MM-kilpailuissa kaikkiaan 27 ottelua, joissa hän on tehnyt yhden ja syöttänyt kuussi maalia. Hän sai MM-pronssia 2024 ja 2025.
Oskar Skogly

Oskar Skogly (4. helmikuuta 1908 Fåberg – 16. helmikuuta 1988) oli norjalainen työväenpuolueen poliitikko. Hän istui suurkäräjillä 1958–1969 sekä toimi Norjan kunta- ja työministerinä helmikuusta elokuuhun 1963.
Nils Handal

Nils Kristoffer Handal (18. kesäkuuta 1906 Bergen – 28. joulukuuta 1992) oli norjalainen työväenpuolueen poliitikko. Hän toimi Norjan elinkeinoministerinä 1953–1955 ja puolustusministerinä 1955–1961. Vuosina 1946–1953 hän oli Bergenin pormestari ja 1961–1976 Opplandin maaherra.
Olathe

Olathe on kaupunki Yhdysvalloissa Kansasin osavaltiossa. Sen väkiluku oli 141 290 vuonna 2020. Olathe on väkiluvultaan Kansasin osavaltion neljänneksi suurin kaupunki. Kaupunki toimii Johnsonin piirikunnan hallintokeskuksena. Olathe kuuluu Kansas Cityn metropolialueeseen.
Väestö.
Vuonna 2020 Olathen 141 290 asukkaasta valkoisia oli 73,9 %, mustia 6,0 %, aasialaisia 4,5 %, alkuperäisasukkaita 0,5 % ja Tyynenmeren alkuperäisasukkaita 0,1 %. Asukkaista 4,8 % kuului johonkin muuhun rotuun ja 10,3 % asukkaista kuului kahteen tai useampaan rotuun. 12,4 % asukkaista oli hispaanoja tai latinoja. Asukkaista 12,3 % puhui kotonaan jotain muuta kieltä kuin englantia ja 9,6 % asukkaista oli syntynyt ulkomailla.
Olathe (täsmennyssivu)

Olathe on kaupunki Yhdysvaltojen Kansasissa. Olathe voi tarkoittaa myös seuraavia:
Judee Sill

Judith Lynne Sill (7. lokakuuta 1944 – 23. marraskuuta 1979) oli yhdysvaltalainen laulaja ja lauluntekijä.
Elämäkerta.
Sill aloitti musiikin soittamisen lapsuudenkodissaan Oaklandissa, Kaliforniassa. Hän opiskeli lyhyen aikaa San Fernando Valleyn Junior Collegessa, taide pääaineenaan, soittaen pianoa koulun orkesterissa ja työskennellen samaan aikaan pianobaarissa. Hän alkoi työskennellä laulunkirjoittajan 1960-luvun jälkipuoliskolla.
1970-luvun alussa Sill sai apua uransa edistämisessä muusikkoystäviltään Graham Nashilta ja David Crosbylta. Sill oli ensimmäinen artisti, joka teki sopimuksen David Geffenin vasta perustaman Asylum Recordsin kanssa. Hänen ensimmäinen albuminsa, Judee Sill, ilmestyi syyskuussa 1971. Se sisältää kenties Sillin tunnetuimman kappaleen, Jesus Was a Crossmaker. Akustisen folkin lisäksi Sill sai musiikillisia vaikutteita Bachin klassisesta musiikista ja käyttikin samanlaisia ideoita, päällekkäinäänittäen lauluääntään neliäänisiksi fuugiksi ja koraaleiksi. Sillin kappaleiden sanoituksista löytyy perinteisten ihmissuhdeaiheiden lisäksi myös kristillisiä teemoja. Albumi ei kuitenkaan menestynyt julkaisuaikanaan.
Toisella albumillaan (vuoden 1973 maaliskuussa ilmestynyt Heart Food), Judee Sill otti enemmän musiikillista vastuuta itselleen, vastaten myös sen sovituksista ja orkesteriosuuksista. Levy päättyy The Donor -kappaleeseen, joka on yhdeksänminuuttinen, monimutkainen, yhden naisen kuoroteos. Tämäkään levy ei juuri myynyt, joten levy-yhtiö katkaisi sopimuksensa Sillin kanssa.
Sill jatkoi musiikin tekoa vielä vuonna 1974, jolloin hän demosi kappaleita valmistumattomaksi jääneelle kolmannelle albumilleen. Terveysongelmat ja huumeiden käyttö vaikeuttivat kuitenkin hänen elämäänsä. Sill menetti vähitellen mielenkiintoaan musiikkiin, kiinnostuen sen sijaan enemmän teosofiasta ja eläimistä. Sill menehtyi vuoden 1979 marraskuussa, 35:n vuoden iässä. Hänen kolmannen albuminsa jäljelle jääneet äänitykset, kotona äänitettyjen demojen rinnalla, julkaistiin vuonna 2005 kahden CD:n Dreams Come True -kokoelmalla.
Judee Sillin musiikkia ovat kehuneet mm. XTC:n Andy Partridge, Liz Phair, Porcupine Treen Steven Wilson, Bill Callahan, Big Thiefin Adrianne Lenker ja Weyes Blood.
Yksityiselämä.
Sillin henkilökohtainen elämä oli kuohuvaa: hänen vanhempansa ja veljensä menehtyivät varhain. Hän aloitti huumeiden käytön jo 1960-luvulla. High school -aikanaan hän elätti itseään ryöstelemällä huoltoasemia kumppaninsa kanssa. 1960-luvun lopullta hän elätti itseään myös seksityöllä ja shekkejä väärentämällä. On epäselvää, oliko hänen kuolemansa vuonna 1979 huumeiden yliannostukseen itsemurha vai vahinko. Kuolemansa aikaan hän oli niin vähän tunnettu, että hänestä ei laadittu muistokirjoitusta, joten jotkut hänen ystävistään saivat tietää hänen poismenostaan vasta vuosia myöhemmin.
Sill oli avoimesti biseksuaali.
Sami-Antti Takamaa

Sami-Antti Takamaa (s. 4. heinäkuuta 1967 Kangasala) on suomalainen prikaatikenraali. Hän on toiminut vuoden 2023 alusta maavoimien operaatiopäällikkönä. Tätä ennen hän toimi Jääkäriprikaatin komentajana Sodankylässä 2019–2022 ja Maasotakoulun johtajana 2022. Prikaatikenraaliksi hänet ylennettiin itsenäisyyspäivänä 2022.
Oona Havana

Oona Havana (20. elokuuta 2004 Turku) on suomalainen jääkiekkoilija. Hänen pelipaikkansa on hyökkääjä. Havana on pelannut koko pääsarjauransa Oulun Kärpissä, jonka väreissä hän teki pääsarjadebyyttinsä kaudella 2019–2020. Hän saavutti SM-pronssia kaudella 2021–2022, ja seuraavalla kaudella hänet valittiin liigan kakkostähdistökentälliseen. Havana saavutti vuonna 2022 alle 18-vuotiaiden MM-kilpailuissa pronssia. Hän debytoi Suomen maajoukkueessa marraskuussa 2021, ja maaliskuun 2024 loppuun mennessä hän on pelannut maajoukkueessa 21 ottelua, joissa hän on tehnyt kaksi maalia ja saanut yhden syöttöpisteen. Hän edusti Suomea naisten MM-kilpailuissa 2023.
Anna-Kaisa Antti-Roiko

Anna-Kaisa Antti-Roiko (s. 21. toukokuuta 2004 Oulu) on suomalainen jääkiekkoilija. Hänen pelipaikkansa on hyökkääjä. 
Antti-Roiko on pelannut koko pääsarjauransa Oulun Kärpissä, jonka väreissä hän teki pääsarjadebyyttinsä kaudella 2019–2020. Seuraavalla kaudella hänet valittiin liigakauden parhaaksi tulokkaaksi. Kaudella 2021–2022 hän saavutti SM-pronssia. Hän on pelannut liigassa viiden kauden aikana 98 runkosarjaottelua, joissa hän on tehnyt 29 maalia ja antanut 50 maalisyöttöä. Pudotuspelien 21 ottelussa hän on tehnyt yhdeksän ja syöttänyt yksitoista maalia. Alemman loppusarjan yhdeksässä ottelussa hänen tehopisteensä ovat 4+7.
Antti-Roiko saavutti vuonna 2022 alle 18-vuotiaiden MM-kilpailuissa pronssia. Hän debytoi Suomen maajoukkueessa heinäkuussa 2022. Hän on pelannut huhtikuun 2024 loppuun mennessä naisten maajoukkueessa 50 ottelua ja saanut niissä kolme syöttöpistettä. Hän pelasi naisten MM-kilpailuissa 2023. sekä Suomen pronssiin päättyneissä kisoissa 2024.
Anni Montonen

Anni-Elina Montonen (7. toukokuuta 2000 Espoo) on suomalainen jääkiekkoilija. Hänen pelipaikkansa on hyökkääjä. Montonen edustaa seuratasolla Kiekko-Espoota, jossa hän on pelannut koko pääsarjauransa. Hän debytoi Naisten Liigassa kaudella 2017–18. Montonen debytoi Suomen maajoukkueessa marraskuussa 2022. Montonen on pelannut maajoukkueessa 12 ottelua tehden niissä yhden maalin ja yhden syötön (tilanne 7. huhtikuuta 2023). Hänet valittiin MM-kilpailuihin 2023.
Emilia Kyrkkö

Emilia Kyrkkö (24. helmikuuta 2004 Ylöjärvi) on suomalainen jääkiekkomaalivahti. Kyrkkö edustaa seuratasolla Team Kuortanetta, jossa hän on pelannut kaudesta 2020–21 alkaen. Kyrkkö debytoi Suomen maajoukkueessa marraskuussa 2022. Hän on pelannut maajoukkueessa viisi ottelua 94,6 % torjuntaprosentilla. Hänet valittiin MM-kilpailuihin 2023. Hän saavutti MM-pronssia vuonna 2025.
Sarpsborg Arbeiderblad

Sarpsborg Arbeiderblad (lyh. SA) on norjalainen vuonna 1929 perustettu paikallislehti, jonka kotikunta on Sarpsborg. Lehti ilmestyy kolmesti viikossa ja kuuluu Amedia-koserniin.
Kaakkois-Euroopan vakaussopimus

Kaakkois-Euroopan vakaussopimus ( oli Brysselissä vuosina 1999–2008 toiminut kansainvälinen järjestö, jonka tavoitteena oli vahvistaa rauhaa, demokratiaa, ihmisoikeuksia ja taloutta Balkanin valtioissa. Vuonna 2008 sen tilalle tuli Alueellinen yhteistyöneuvosto (), joka oli alueen valtioiden oma aloite verrattuna vakaussopimukseen, jossa ulkopuoliset tahot, kuten Euroopan unioni (EU), olivat vahvoja toimijoita.
Kosovon rauhan jälkeisellä viikolla 10. kesäkuuta 1999 hyväksyttiin Kölnissä kaakkoisen Euroopan jälleenrakentamista ja turvallisuutta koskeva vakaussopimus. Suunnitelma laadittiin kansainvälisen yhteisön aloitteesta Kaakkois-Euroopan alueen demokratisoinnista, turvallisuuden lujittamisesta ja talouden jälleenrakentamisesta, joka perustui alueen maiden väliseen yhteistyöhön ja integraatioon kansainvälisiin poliittisiin ja taloudellisiin rakenteisiin. Se yhdisti yli 40 maata ja kansainvälistä järjestöä, mukaan lukien Euroopan unioni, Venäjä, Kanada, Japani, YK, ETYJ ja Nato. Suomea kokouksessa edusti ulkoministeri Tarja Halonen. Sen täytäntöönpanon suora valvonta siirtyi Euroopan unionille.
Sarajevon huippukokous.
Lehdistötilaisuudessa 21. kesäkuuta Yhdysvaltain presidentti Bill Clinton ja EU:n silloisen puheenjohtajamaan liittokansleri Gerhard Schröder ilmoittivat: 
Samalla esitettiin presidentti Martti Ahtisaarelle pyyntö toimia tulevan kokouksen puheenjohtajana. Ahtisaarella oli taustaa tulevaan tehtävään, sillä hän oli toiminut ennen presidenttiyttään Bosnia-neuvotteluissa ja touko-kesäkuussa 1999 Kosovon rauhanprosessin keskeisenä toimijana.
Kokous järjestettiin Sarajevossa 29.–30. heinäkuuta 1999 olympialaisista tunnetusta Zetra-hallissa, joka oli sodan tuhojen jälkeen kunnostettu.
Toteutus.
EU:n puitteissa luotiin 30-henkinen organisaatio pääkoordinaattorina saksalainen Bodo Hombach, Schröderin hallituksen kansliaministeri ja varakordinaattorina Alpo Rusi, Ahtisaaren presidenttiyden aikainen poliittinen neuvonantaja. Hombach toimi tehtävässään vuoden 2001 loppuun, jonka jälkeen itävaltalainen Erhard Busek toimi tehtävässä järjestön lopettamiseen eli vuoteen 2008 asti. Suomalaisilla oli keskeinen vetovastuu vuoden 1999 loppuun maan toimiessa EU:n puheenjohtajana. 
Toiminta tapahtui erillisten työpöytien puitteissa, joita olivat:
Alpo Rusi toimi varakoodinaattorina vuonna 1999–2000 ja oli vuosina 2005–2006 sopimuksen kansainvälisen arviointiryhmän puheenjohtaja.
Kaakkois-Euroopan vakaussopimus muodosti keskeisen välineen EU:ssa alueen vakautus- ja assosiaatioprosessille, jolla tuettiin Länsi-Balkanin maiden asteittaista yhdentymistä unioniin.
Ivanna Sah’no

Ivanna Anatolijivna Sah’no (; s. 14. marraskuuta 1997, Kiova, Ukraina), joka tunnetaan kansainvälisissä yhteyksissä myös nimellä Ivanna Sakhno, on ukrainalainen näyttelijä. Hänellä on rooli yhdysvaltalaisessa "Tähtien sota" -aiheisessa televisiosarjassa "Ahsoka".
Genevieve O’Reilly

Genevieve O'Reilly (s. 6. tammikuuta 1977 Dublin, Irlanti) on irlantilainen näyttelijä. Hänet tunnetaan muun muassa Mon Mothman roolista "Tähtien sota" -mediasarjassa.
Martti Ilmari Kantele

Martti Ilmari (M. I.) Kantele (10. helmikuuta 1895 Tornio – 18. helmikuuta 1970 Seinäjoki) oli suomalainen lääkäri, kaupunkineuvos ja kunnallismies. Hän toimi pitkään Seinäjoen kunnallispolitiikassa. Päätyönään hän toimi Seinäjoen lääninsairaalaan sisätautiosaston lääkärinä. Seinäjoen kaupunginvaltuuston puheenjohtajana Kantele toimi vuosina 1936–1953, 1957–1958 ja 1960–1968.
Juho Jouppi

Juho Juhonpoika Jouppi (13. helmikuuta 1870 Seinäjoki – 16. marraskuuta 1932 Seinäjoki) oli Seinäjokelainen kunnallismies ja Talousneuvos. Hän toimi Seinäjoen kunnallsikokouksen puheenjohtaja 1902–1917, Seinäjoen kauppalanvaltuuston puheenjohtajana 1919–1920, 1923–1926, 1929–1931 sekä Seinäjoen maalaiskunnan kunnanvaltuuston ensimmäisenä puheenjohtaja 1929–1931.